# Poesie (Porta)/83 - ON FUNERAL

../82 - AL SUR TOMMAS GROSS A TREVIJ. Milan, 21 agost 1816 ../84 - IN OCCASION CHE I NOSTER AMATISSEM SOVRAN SE DEGNEN DE DÀ ON'OGGIADA A ONA FESTA DE BALL D'ONA SOZIETAA DE NEGOZIANT LA SIRA DEL 31 GENNAR 1816 IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/83_-_ON_FUNERAL&oldid=- 20210312192318 //it.wikisource.org/w/index.php?title=Poesie_(Porta)/83_-_ON_FUNERAL&oldid=- 20210312192318
ON FUNERAL (El Miserere) Vuna de sti mattinn tornand indree de la scoeura de lengua del Verzee con sott la mia scorbetta caregada de tucc i erudizion5 che i serv e i recatton dan de solet a gratis ai poetta, me troeuvi senza asquas vessem accort denanz a San Fedel che foeura e dent l’eva tutt quant e mai paraa de mort.10 Me fermi suj duu pee come on gadan, leggi el gran cartellon che l’eva tal e qual a on sorascritt d’una cassa de scuffi e cappellitt, con sù in fond fina i P. P. del posa pian,15 e m’accorgi che tutta sta parada a rebesch e fioramm (senza invidia però) l’eva pientada per on gran personagg passaa ai quondamm. Esuss per lu, dighi in del coeur, fin chì20 mej dò voeult lu che mì. Ma siccome de spess mì sont on tos on freguj curios, mò sissignor che m’è soltaa el petitt d’andà in gesa a vedè25 che defferenza gh’è tra el ben di sciori e quell di poveritt. Gh’eva in mezz a la gesa ona baracca fada a guglia a trii pian, volta comè, con settaa sù per su30 di bej statov de rivi e de bojacca rappresentant la motta di virtù ch’el mort el gh’eva, o el ghe doveva avè. Intrattant di canton sbrodolaven giò scira in suj relev35 quatter candireron pien de torc de Venezia a l’uso sev. Intorna via del pè del cattafalch cantaven come merli i sazerdott col sò bell candirott40 e el sò liber in man, segond ghe comandava l’abaa Alban, che, svelt come on usell, el tendeva per tutt spacciadament, no lassand nanch mancà denter per dent45 i soeu bravi coppon ai ceregh che patissen l’astrazion. Giust in quella che intravi even lì adree per daghela a cantà el Misereree; e mì ch’el soo anca mì,50 pondem dedree di pret in genuggion per ajutall a dì e profittà intrattant de l’occasion de fà on quaj poo de ben de mett inà per quand ghe sarà el cunt de comodà.55 Mò el credarissev, fioeuj, che hoo avuu bell pari a segnamm e a cercà de tend a mì, che no gh’hoo possuu proppi reussì! Gh’aveva de denanz duu strafusari de pret vicciurinatt ch’a ogni tocchell60 de salmo e de versett te ghe incastraven denter on tassell de descors de politega e polpett, de moeud che i mee intenzion de fà del ben hin andaa a fass squartà,65 né hoo possuu condemen de guzzà tant de orecc per dagh a trà. Ecco chì come faven; ma siccome v’hoo ditt che i pret cantaven, besogna donca, se no ve rincress,70 che me lassev anmì canta l’istess. Miserere mei Deus - E a disna? secundum magnam - dò cossett o trè - misericordiam tuam et secundum multitudinem - de quist.75 E el scabbi come l’è? Et multum lava me ab injustitia mea, et a delicto - Eel car? - Puttasca! - e subet munda me - oh mì poeù el vin! - Tibi soli peccavi -80 s’el var pocch, mela cavi, et malum coram te feci... in sermonibus tuis, et vincas cum judicaris. Chì inscì per intermezz scora ona gotta de scira colda de la gestatoria85 che la sbrodola e scotta vun di duu sazerdott che l’eva in gloria. Soa reverenza el scrolla in pressa i did, sclamand: Che porca d’ona scira, cisti! e i olter canten, podend pù del rid,90 Ecce enim veritatem dilexisti. In seguet fan el nomm a paricc ostarij in dove gh’è vin bon, ost galantomm, e mejor compagnij.95 Vun loda l’ostaria de la Nos, l’olter el Monte-Tabor, e poeù tracch a dò vos Domine... asperges me... hyssopo... et super nivem dealbabor.100 Finalment ven de dent on militar che a l’abet el pareva on paracar, e lì tornen de capp: Vedel quell mèus? Libera me de sanguinibus Deus, Deus salutis meae, -105 che te possa vegnì la diarrea, porch fe o fo! - et exultabit lingua mea... Domine labia aperies, et os meum annuntiabit - birboni! - laudem tuam. - Oh per adess han pari a sbatt sti... Quoniam110 si voluisses sagrificium utique dedissem holocaustis - l’eva vora, gh’han ben la resca in gora - Cor contritum - no serv - et humiliatum Deus non spernit - la ghe passarà115 insemma con la spua - Benigne fac Domine in bona voluntate tua Voeurel mò dì? - Ut aedificentur muri Jerusalem - Gh’el giuri... Vedaremm... Ghe gionti sto sciloster120 se rivi a liberammen! On olter anca mì... - Et clamor noster ad te perveniat nunc et semper, amen. Me volzi allora in pee stuff e sagg de sta scenna, e ciappi post125 denanz l’altar maggior, e preghi nost Signor che in del me dì tremend del bulardee el daga a trà puttost ai dolor de chi paga i spes di esequi130 che a quij che canta de sta sort de requi